Dizel Penza

Dizel Penza () on venäläinen jääkiekkoseura Penzasta, Penzan alueelta. Seura pelaa maan toiseksi korkeimmalla sarjatasolla Vysšaja Ligassa.

Historia 

Jääkiekon Penzaan toi E.S. Seams -niminen ulkomaalainen, joka muutti kaupunkiin ennen toista maailmansotaa. Vuonna 1948 hänen johdollaan perustettiin kaupunkiin ensimmäinen jääkiekkojoukkue, joka sai nimen Spartak. Vuonna 1955 seuran toimintaa jatkoi joukkue nimeltään Burevestnik Penza ja se liittyi Neuvostoliiton kolmanneksi korkeimmalle sarjatasolle Vtoraja Ligaan. Seura nousi toiselle sarjatasolle Pervaja Ligaan vuonna 1963 ja voitti samalla kaudella sarjan mestaruuden, minkä jälkeen seura vaihtoi nimekseen Dizelist Penza.

Dizelistin putosi kahteen otteeseen Vtoraja Ligaan 1972–1974 ja 1988–1991, mutta muutoin seura pysyi koko ajan Neuvostoliiton toisella tasolla, missä sen parhaaksi saavutukseksi tuli toinen sija kaudella 1975–1976. Vuonna 1992 perustettiin Venäjällä uusi toinen sarjataso Vysšaja Liga, johon Dizelist liittyi. Seura nousi jopa Venäjän pääsarjaan neljäksi kaudeksi 1996–2000, mutta putosi ensin takaisin Vysšaja Ligaan ja sieltä edelleen kolmannelle tasolle Pervaja Ligaan.

Pervaja Ligassa seuran nimeksi vaihtui nykyinen Dizel Penza, ja seura nousi vuonna 2003 takaisin Vysšaja Ligaan.

Joukkue kaudella 2023–2024

Joukkueenjohto 
 Päävalmentaja: Aleksei Vaulin 
 Apuvalmentaja: Vladislav Buljin 
 Apuvalmentaja: Dmitri Šandurov 
 Maalivahtivalmentaja: Sergei Agejev 
 Fysiikkavalmentaja: Aleksandr Šakirov 
 Toimitusjohtaja: Dmitri Pupkevitš 

Lähde: EliteProspects

Lähteet

Aiheesta muualla 
Seuran kotisivut  

Venäläiset VHL-seurat
Vuonna 1955 perustetut urheiluseurat